
LIETUVOS  RESPUBLIKOS TABAKO KONTROLĖS ĮSTATYMO
1, 11, 21 IR 29 STRAIPSNIŲ PAKEITIMO 
ĮSTATYMAS
(Žin., 1996, Nr.11-281, 1999, Nr.50-1597, 2000, Nr.1-4, 28 - 758)
2000 m.                      d. Nr.
Vilnius 			

1 straipsnis. 1 straipsnio pakeitimas ir papildymas.
1. Pakeisti 1 straipsnio penktąją, šeštąją ir septintąją pastraipas ir jas išdėstyti taip: 
“tabako gaminių reklama - bet kokia forma ir bet kokiomis perdavimo priemonėmis skelbiama informacija, susijusi su juridinių ir fizinių asmenų bei juridinio asmens teisių neturinčių įmonių komercine - ūkine, finansine ar profesine veikla, įskaitant teises ir pareigas, kuria siekiama skatinti tabako gaminių pardavimą. 

paslėpta tabako gaminių reklama bet kokiu būdu skelbiama komercinė informacija, kurioje tabako  gaminys konkrečiai nevaizduojamas ir neminimas, tačiau tabako gaminių skiriamaisiais ženklais siekiama skatinti šių gaminių pardavimą, gaunant už tai vienokį ar kitokį atlyginimą.

tabako gaminių rėmimas bet kokia valstybės ar privačios nuosavybės subjektų materialinė pagalba renginiui ar veiklai siekiant tiesiogiai ar netiesiogiai skatinti tabako gaminių pardavimą;”

2. Papildyti 1 straipsnį 10 pastraipa:

“Prekybos tabako gaminiais vieta, bet kokia vieta, kurije tabako gaminiai parduodami vartotojui. Aptarnaujant pirkėjus lauko sąlygomis, prekybos tabako gaminiais vieta laikoma kasos aparato įrengimo vieta.”

2 straipsnis. 11 straipsnio pakeitimas.
Pakeisti 11 straipsnį ir jį išdėstyti taip: 

“11 straipsnis. Tabako gaminių rėmimo ir reklamos ribojimas.
Lietuvos Respublikoje draudžiamos visos tabako gaminių rėmimo formos.
Įmonėms, turinčioms teisę vidaus prekybai tabako gaminiais, draudžiama naudoti tokius tabako gaminių rėmimo būdus:
1) dalį produkcijos išduoti veltui arba kaip premiją;
2) taikyti  fiksuotas  nuolaidas  kuponų,  išspausdintų visuomenės informavimo priemonėse, savininkams;
3) platinti tabako gaminius arba jų naujus pavyzdžius nemokamai;
4) teikti tabako gaminius į loterijas, konkursus, sporto varžybas, žaidimus kaip prizus arba kartu su jais;
5) organizuoti mažmeninės prekybos subjektų konkursus, kurie remtų tabako gaminių pardavimą;
6) rėmimo veiklai pasitelkti asmenis iki 18 metų; 

Lietuvos Respublikoje tabako gaminių reklama, taip pat paslėpta tabako gaminių reklama yra draudžiama.
Šis draudimas netaikomas:
1) informaciniams pranešimams, skirtiems tik profesinei veiklai, susijusiai su tabako verslu;
2) pristatant pardavimui skirtus tabako gaminius; 
3) reklamai, naudojamai specializuotose tabako gaminių prekybos įmonėse ir ant tokių įmonių fasadų,bei specialiai tabako gaminių prekybai skirtose vietose; 
4) reklamai, skelbiamai kitose valstybėse leidžiamuose ir spausdinamuose leidiniuose, kurie parduodami mūsų šalyje, tačiau nėra specialiai skirti Lietuvai.

Garsinė ar vaizdinė informacija pripažįstama tabako gaminių reklama, jeigu ji:
1)  propaguoja tabako gaminių vartojimą;
2)  propaguoja tabako gaminių kokybės rodiklius;
3) vertina arba lygina įvairių rūšių tabako gaminių kokybę, juslines bei kitas savybes;
4) skatina nepilnamečius ir jaunimą vartoti tabako gaminius ar vaizduoja vartojančius šiuos gaminius;
5)  sieja tabako gaminių vartojimą su fizinio aktyvumo padidėjimu;
6) sukuria įspūdį, kad tabako gaminių vartojimas didina socialinę ir seksualinę sėkmę;
7) pripažįsta tabako gaminių profilaktines bei gydomąsias savybes;
8) teigia, kad tabako gaminių vartojimas yra priemonė, padedanti išspręsti asmens konfliktus;
9) skatina tabako gaminių vartojimą ir neigiamai vaizduoja asmenis, atsisakančius šiuos gaminius vartoti;
10) pabrėžia didesnę nikotino koncentraciją kaip tabako gaminių privalumą.

Tabako gaminių reklamos platintojai, skleidėjai privalo teikdami tabako gaminių reklamą, ant išorinių reklamos priemonių bei visuomenės informavimo priemonėse skelbti informaciją (socialinę reklamą) apie kenksmingą tabako poveikį žmonių sveikatai, kuris turi sudaryti ne mažiau kaip 10% viso skelbimo ploto juodai baltame fone ir būti lengvai perskaitomas. 

3 straipsnis. 21 straipsnio 3 ir 7 dalių pakeitimas.
1. 21 straipsnio 3 dalyje po žodžių “gaminių įsigijimą patvirtinančių juridinę galią turinčių dokumentų neturėjimas” įrašyti žodžius “tabako gaminių laikymas, saugojimas, neturint licencijos užsiimti tabako gaminių gamyba arba importu, didmenine ar mažmenine prekyba” ir šią dalį išdėstyti taip:
“Tabako gaminių gamyba, realizavimas, laikymas, gabenimas Lietuvos Respublikoje, nesilaikant šio įstatymo 7 straipsnio pirmosios ir trečiosios dalių reikalavimų, gaminių įsigijimą patvirtinančių juridinę galią turinčių dokumentų neturėjimas, tabako gaminių laikymas, saugojimas, neturint licencijos užsiimti tabako gaminių gamyba arba importu, didmenine ar mažmenine prekyba, užtraukia komercinės-ūkinės veiklos subjektams dvidešimties tūkstančių litų baudą, o šio straipsnio reikalavimų pažeidimas, padarytas per vienerius metus nuo ankstesnio pažeidimo, - penkiasdešimties tūkstančių litų baudą. Už šio straipsnio reikalavimų pažeidimą baudas skiria Lietuvos valstybinė kokybės inspekcija prie Valstybinės konkurencijos ir vartotojų teisių gynimo tarnybos, Valstybinė higienos inspekcija prie Valstybinės visuomenės sveikatos priežiūros tarnybos, Valstybinė mokesčių inspekcija prie Finansų ministerijos, VTAKT, teismai pagal savo kompetenciją”. 
2. 21 straipsnio 7 dalyje vietoj žodžių “pardavimo rėmimas” įrašyti žodį “rėmimo”, vietoj žodžių “11 straipsnio pirmojoje, trečiojoje, ketvirtojoje, penktojoje, šeštojoje ir septintojoje ” įrašyti žodžius “11 straipsnio pirmojoje, antrojoje, ketvirtojoje, šeštojoje, septintojoje ir aštuntojoje”, po žodžių “tarnyba prie Lietuvos Respublikos Vyriausybės” įrašyti žodžius “o už tabako gaminių reklamos pažeidimus išorinės reklamos priemonėse - ir savivaldos vykdomosios institucijos”, ir šią dalį išdėstyti taip:
“Tabako gaminių rėmimo ir reklamos naudojimo reikalavimų, nustatytų  11 straipsnio pirmojoje, antrojoje, ketvirtojoje, šeštojoje, septintojoje ir aštuntojoje dalyse nesilaikymas užtraukia komercinės-ūkinės veiklos subjektams penkių tūkstančių litų baudą, o šių reikalavimų pakartotinis pažeidimas - dešimties tūkstančių litų baudą. Baudas už šiuos pažeidimus skiria Valstybinė tabako ir alkoholio kontrolės tarnyba prie Lietuvos Respublikos Vyriausybės, o už tabako gaminių reklamos pažeidimus išorinės reklamos priemonėse - ir savivaldos vykdomosios institucijos.”

4 straipsnis. 29 straipsnio pakeitimas.
29 straipsnyje vietoje žodžių “11 straipsnio penktoji dalis” įrašyti žodžius “11 straipsnio pirmoji ir ketvirtoji dalys” ir išdėstyti jį taip: 
“29 straipsnis. Lietuvos Respublikos tabako kontrolės įstatymo įsigaliojimas
Lietuvos Respublikos tabako kontrolės įstatymo 4 straipsnis, 6 straipsnio antroji dalis, 7 straipsnio pirmoji, antroji, ketvirtoji, penktoji ir šeštoji dalys, 8 straipsnio trečioji, šeštoji ir septintoji dalys, 9 straipsnio trečioji dalis, 10 straipsnio ketvirtoji ir šeštoji dalys, 11 straipsnio pirmoji ir ketvirtoji dalys, 12 straipsnis, 13 straipsnio antroji ir trečioji dalys, 14 straipsnio antroji dalis, 16 straipsnio pirmoji ir ketvirtoji dalys, 17 straipsnis, 24 straipsnio antroji dalis, 27 straipsnis įsigalioja Lietuvos  Respublikos tabako  kontrolės  įstatymo įgyvendinimo įstatymo nustatyta tvarka.”

Skelbiu šį Lietuvos Respublikos Seimo priimtą įstatymą.

RESPUBLIKOS  PREZIDENTAS	

Teikia:								J.Matekonienė
2000 05 03          



image1.png




